Primakov Budapesten | Hetek Közéleti Hetilap
Oroszország csatlakozni akar Európához
Jevgenyij Primakov külügyminiszter szerdán Budapesten
ígéretet tett arra, hogy személyesen jár közbe a
Csecsenföldön fogva tartott magyar foglyok kiszabadítása
Az orosz külügyminiszter Kovács László meghívására
érkezett szerdán Magyarországra, s találkozott Göncz Árpád
köztársasági elnökkel és Horn Gyula miniszterelnökkel.
"Olyan egységes európai gazdasági rendszer létrehozására
lenne szükség, melyben a hatalmas piaccal és rengeteg
erőforrással rendelkező Oroszország méltó helyet foglalhat
el" – hangsúlyozta Nyikita Darcsijev orosz követtanácsos
Jevgenyij Primakov orosz külügyminiszter kétnapos budapesti
látogatása előtt.
A szerdai külügyminiszteri találkozón a két fél igyekezett
a Magyarország euroatlanti integrációja által beárnyékolt
magyar–orosz viszonyt barátságosabbá tenni. Primakov
elismerte: Magyarország NATO-csatlakozása befejezett tény,
bár Oroszország továbbra is negatívan viszonyul az
Észak-atlanti Szerződés kiterjesztéséhez, s
elfogadhatatlannak tartja a balti országok – Észtország,
Lettország és Litvánia – NATO-ba való belépését.
Oroszország az Európai Biztonsági és Együttműködési
Szervezetnek szán kiemelkedő szerepet a NATO ellenében a
kontinens biztonságának megteremtésében. Kovács László
külügyminiszter hangsúlyozta: a bővülő NATO-nak be kell
illeszkednie az "összeurópai struktúrába".
Az 1929-ben Kijevben született Jevgenyij Primakov a
moszkvai Keletkutató Intézetben szerzett diplomát 1953-ban.
Előbb a szovjet állami televízió és rádió tudósítója
lett, később a Pravda cím? lapnál dolgozott mint
közel-keleti tudósító.1989-ben megválasztották az SZKP
központi bizottsága tagjának és a politikai bizottság
póttagjának. Gorbacsov elnök személyes megbízottjaként
több ízben tett körutat a Közel-Keleten és közvetített az
Öböl-válság idején. 1991-ben Gorbacsov kinevezte az
Állambiztonsági Bizottság (KGB) első elnökhelyettesévé s
egyben a külföldi hírszerzés vezetőjévé. A Szovjetunió
megszűnte után az Orosz Föderáció Külföldi Hírszerző
Szolgálatát irányította. Borisz Jelcin orosz államfő
Primakovot 1996. január 9-én nevezte ki külügyminiszterré.